

REPUBLIKA HRVATSKA

ZAGREBAČKA ŽUPANIJA

OSNOVNA ŠKOLA POKUPSKO

Pokupsko bb, 10 414 Pokupsko

Tel: 01/6266136

e-mail: ured@os-pokupsko.skole.hr

KLASA:602-02/21-01/557

URBROJ:238/22-24-21

Pokupsko, 19. 10.2021.

Broj RKDP:14363 Razina:31

Matični broj škole:03224783 Šifra djelatnosti:8520

OIB škole:43364262870 Razdjel:000

OBRAZLOŽENJE FINANCIJSKOG PLANA ZA 2021. GODINU - REBALANS I

**1.Sažetak djelokruga rada proračunskog korisnika**

Osnovna škola Pokupsko ustanova je koja se bavi odgojem i osnovnim obrazovanjem. Nastava je organizirana samo u jednoj smjeni. Uz redovitu nastavu učenici mogu odabrati jedan od tri izborna programa (njemački jezik, vjeronauk, informatika) te neku od desetak izvannastavnih aktivnosti. Za učenike kojima je potrebna pomoć u savladavanju gradiva imamo dopunsku nastavu ,a za učenike koji žele naučiti više i proširiti svoja znanja imamo dodatnu nastavu. Aktivnosti škole temelje se na važećem nastavnom planu i programu, godišnjem programu rada škole te školskom kurikulumu.

Nastavu u našoj školi u školskoj godini 2020/21. polazilo je 127 učenika raspoređenih u 9 razrednih odjela. Od tog broja 4 učenika polazilo je nastavu u područnoj školi u Hotnji ( jedno kombinirano razredno odjeljenje). U školskoj godini 2021/22. nastavu polazi 115 učenika. Tri učenika polaze u područnu školu u Hotnji. Osim učenika s područja Zagrebačke županije, nastavu u našoj školi polazi 29 učenika s područja Sisačko-moslavačke županije.

Osim zgrada matične i područne škole imamo i sportsku dvoranu.

**2. Obrazloženje programa rada školske ustanove**

Prioritet škole je kvalitetno obrazovanje učenika i priprema učenika za život putem različitih odgojnih programa. Kvalitetu rada nastojimo održati stalnim stručnim usavršavanjima kako u samoj školi tako i izvan ustanove. Sudjelujemo u mnogim natječajima i organiziramo različite aktivnosti putem kojih učenici mogu izraziti svoje kreativne sposobnosti. Surađujemo s lokalnom zajednicom kao i ustanovama koje su nam važne za ostvarivanje programa.Posebnu pažnju posvećujemo radu s učenicima s teškoćama te ekološkim problemima.

**3. Zakonske i druge podloge na kojima se zasniva program rada škole**

-Zakon o odgoju i obrazovanju u osnovnoj i srednjoj školi NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620)

-Zakon o ustanovama NN 76/93, 29/97, 47/99, 35/08, 127/19

-Zakon o radu

-Zakon o proračunu (NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)) , Pravilnik o proračunskim klasifikacijama (NN 26/10) i Pravilnik o proračunskom računovodstvu i računskom planu (NN124/14)

-Upute za izradu proračuna lokalne samouprave i odluke županije

-Godišnji plan rada

-Školski kurikulum

**4.Usklađenost ciljeva, strategije i programa s dokumentima dugoročnog razvoja**

Planovi se donose za nastavnu a ne za fiskalnu godinu što je ponekad uzrok odstupanja od financijskog plana.

**5.Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

**Izvori sredstava za financiranje škole su:**

* Opći prihodi i primici, skupina 636, državni proračun za financiranje zaposlenih radnika
* Opći primici i primici, skupina 671, županijski proračun za materijalne troškove poslovanja te održavanje i obnovu nefinancijske imovine
* Vlastiti prihodi od iznajmljivanja prostora, skupina 661, za provedbu dodatnih aktivnosti škole prema planu i programu rada te obnovu nefinancijske imovine
* Prihodi po posebnim propisima sastoje se od prihoda uplate roditelja za prehranu učenika
* Prihodi od prodaje društvenih stanova, skupina 721, za nabavu i investicijsko održavanje nefinancijske imovine

Prema uputama koje smo primili od strane Upravnog odjela za prosvjetu, kulturu, šport i tehničku kulturu Zagrebačke županije osnova za planiranje bili su realni troškovi .

**Prihodi iz državnog proračuna**

Prihodi su planirani u skladu s indeksom rasta za tu vrstu rashoda. Ostali troškovi za zaposlene planirani su prema prosječnom planiranom broju zaposlenika.

**Prihodi od Županije**

Prihodi su planirani u skladu s uputama za izradu proračuna ZŽ , te uputama za izradu financijskih planova škola.

**Vlastiti prihodi**

Vlastite prihode čine prihodi od iznajmljivanja školske sportske dvorane.

Ravnateljica:

Štefica Facko Vrban